**úVODNÉ KOLO 4. rely na slovakia ringu**

**Orechová Potôň, 23. marec 2023 – Prvé kolo slovenského majstráku v rally odštartovalo na Slovakia Ringu počas jednoetapového súťažného dňa. Absolútne víťazstvo si tentokrát odnáša slovenský tím MELICO RACING bratov Melichárkovcov.**

Na štart úvodnej rely sa nakoniec postavilo 25 posádok, na ktoré čakalo vyše 70 ostrých kilometrov rozložených do 6 rýchlostných skúšok. Náročné, ale hravé trate v útrobách pretekárskeho okruhu dokonale preverili schopnosti posádok a ich techniky na začiatok sezóny. Na svoje si prišla aj pomerne hojná divácka návšteva, ktorá v nepríjemnom veternom, ale zato slnečnom počasí do areálu zavítala.

V absolútnom poradí získali svoje prvenstvo bratia Jaroslav a Erik Melichárkovci z tímu MELICO RACING na Forde Fiesta RS WRC pred úradujúcim majstrom Slovenskej republiky Poliakom Grzegorzom Grzybom a Piotrom Sielilom na Škoda Fabia Rally2 Evo z tímu RUFA MOTOR-SPORT. Tretia skončila opäť poľská posádka Piotr Parys a Damian Syty na Forde Fiesta Rally3.

Súboj predokoliek v medzinárodných majstrovstvách Slovenska vyhrala dvojica tímu STYLLEX Martin Koči - Radovan Mozner jr. na Peugeote 208 Rally4. Nasledovala ich posádka z tímu GART RACING Jozef Béreš - Radovan Plichta jazdiaca na Forde Fiesta Rally4 a pódium uzavreli bratia Kamil a Erik Švecovci z tímu KESKO RACING rovnako jazdiaci na Peugeote 208 Rally4.

V triede „historikov“ si najlepšie počínala česká dvojica Zbyněk Hora- Milan Bařina jazdiaci na Seate Ibiza GTi.

V rámci Slovenského rally poháru si najviac bodov odviezol Patrik Magyar a Adriana Marinecová na vozidle Seat Ibiza. Druhé miesto obsadili Ladislav Mokran s Júliusom Kováčom na Renaulte Clio Sport a tretie miesto patrilo dvojici Oskar Šaláta - Norbert Juhasz na Škode 120L.

Ďalšie kolo pretekov slovenského šampionátu v rely je plánované na začiatok mája (5.5-6.5.2023) v Slušoviciach.

Nasledujúcim podujatím organizovaným v areáli pretekárskeho okruhu budú oficiálne majstrovstvá SR pretekov automobilov do vrchu pod názvom HILL CLIMB RACE SLOVAKIA RING a to 1.4.2023.  
Viac informácii o podujatí, kompletných výsledkoch či štartových listinách nájdete na oficiálnej stránke [www.slovakiaring.sk](http://www.slovakiaring.sk).

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie.*

**GENERÁLNYM REKLAMNÝM PARTNEROM OKRUHU JE OMV SLOVENSKO.**

**Ďalšie informácie:**

|  |  |
| --- | --- |
| Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk | Miroslav Majláth Predseda organizačného výboru mobil: +421 905 561 567 e-mail: mmajlath@gmail.com |